Suur ülevaade. Kremlimeelsed FB grupid Eestis – Propastop
12.03.2022
Need on peamised Facebooki grupid Eestis, mis levitavad Ukraina vastaseid vaateid ja Kremli sõjapropaganda jutupunkte. Mõnedes gruppides on selline materjal jagatud aktiivselt administraatorite poolt. Teistes levib sõjapropaganda varjatumalt: administraatorid ise ei postita, kuid sallitakse grupi liikmete lõhestavaid postitusi ja kommentaare. Koos ristjagamistega põimuvad need grupid ühtseks Ukraina ja Eesti suhtes vaenulikuks infoväljaks.
Propastopi hinnangul tuleb lõpetada vaenu külvamine ja need grupid kohe sulgeda sõja õhutamise ning agressori toetamise tõttu. Kui kohtud Facebookis grupiga, mida siin ülevaates pole, siis anna neist Propastopile teada. Lisame needki ülevaatesse.
Nende gruppide loojad on Mstislav Russakov ja Alisa Blintsova, võtmeisikud võrgustikus “Valveaktivistid”, kes püüavad juba aastaid levitada rahvusvahelistes organisatsioonides Eesti kohta sõnumit, nagu kiusataks siin venekeelseid inimesi taga või rikutaks inimõiguseid.
Gruppide võtme administraatoriteks on ka Oleg Nazmutdinov ja hiljuti suletud Kremli propagandaportaali Baltnews endine omanik Aleksandr Kornilov. Mõlemad on edastanud propagandameedias Eesti kohta valesid ja kallutatud infot. Võrgustikuga seostub ka kremlimeelne veebileht Dokole.
Gruppide loojad Allan Hantsom ja Sergei Tšaulin. Hantsom on “rahumarsi” ja Surematu polgu eestvedaja, Sprut Meedia juhtfiguur, propagandaportaali Baltnews kaasautor. Tšaulin on aktiivne protestiaktsioonidel osaleja, kuulunud Kremli toetatud liikumise Öine Vahtkond juhtkonda. Mõlemad mehed on ära märgitud kapo aastaraamatus ja kuuluvad võrgustikku “Protestijad”.
Tribuna.ee nimelise portaali grupp, mille administraatoriteks on portaali juhid Leonid Tsingisser ja Denis Pastuhhov. Propastop kirjutas äsja, kuidas selle grupi kommentaariumites käib aktiivne ukraina põgenike vaenamine.
Eesti, Läti ja Leedu kremlimeelsete ühine grupp, mis jaganud ka Lukašenka jutupunkte Valgevene protestide ajal 2021. aastal.
Pildid: kuvatõmmised gruppide päistest.